《留兴国宫怀城中友人》
宋代·董嗣杲

拜章坛下桂花清，客子看山眼更醒。
万竹梳风凉透碧，乱峰收雨晓争青。
城中佳客还相忆，月下幽泉政好听。
谁肯结茅邻远社，白家犹有旧池亭。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。